
26 p. D., Andrija Ave]. 
Martin b. 

Martin papa, Kunibert 
Stanislav Kostka 
Nikola Tavilić, Jozafat 
Albert Veliki, Leopold 

27 po D., Grgur čdtv. H. 
Roiman, Adon, Eugen 
Elizabeta, Poncijan 
Feliks Val. 

Prikaz. BDM u hramu 
Cecilija dj. i mč. 
Klement p. m. 


28 n. po D., Ivan od Križa 
Katarina dj. i mč. 

Ivan Berhm., Konrad 
Virgilije b. 

Sosten uč. Pavlov 
Saturnin, Iuminata 
Andrija apostol 


Sv. Evanđelja u nedjelje i blagdane: 
1. studenoga: Blaženi siromašni duhom, jer je njihovo kraljevstvoj nebe- 


sko (Matej 5, 1—12). 


3, studenoga : Isus utiša oluju na moru (Matei, 8, 23—27). 

10. studenoga : O dobrom sjemenu (Matej 13, 25--30). 

17. studenoga: O zrnu gorušičinu (Matej 13, 31—35). 

24, studenoga : Isus navješćuje propast Jerusalema (Matej 24, 15—35). 


——— >< —— 


Cvijetak sv. Terezije M. I. 


Jedina stvar, koje ne dira zavist, jest posljednje mjesto; samo dakle 
to posljednje mjesto nije ,taština i muka duhu“. Međutim ,put čovječji 
nije vazda u njegovoj vlasti“ (Jer. 10, 23), i mi se kadšto zateče- 
mo u želji za onim što sja. Tad se smjerno svrstajmo megju nesavršene, 
držimo sebe za male duše, koje dobri Bog mora podržavati svaki čas. Kad 
on vidi, da smo čvrsto uvjereni o svojem ništavilu, kad mu reknemo: 
»Moja se je noga pokolebala, tvoje mi je milosrđe, Gospo- 
dine, pomoglo“ (Ps. 93. 18), pruža nam ruku; no ako mi kušamo da 
učinimo nešto veliko, pače i pod izlikom gorljivosti, ostavlja nas on same. 
Dosta je dakle da se ponizimo, da krotko podnosimo svoje nesavršenosti: 


eto prave svetosti za nas. 


OV, 


Cijena za 


GLASNIK 


TEREZIJE MALOGA ISUSA 


IZLAZI SVAKOG MJESECA U DUBROVNIKU. 
godinu 1940 Dinara 15'—, za inostranstvo Dinara 30'— 


Br. 11 


STUDENI 1940. 


Nadprirodni susret 


Sv. Tereziji iz Lisieuxa 


Upoznao sam Te kad sam bio sam 
i kad sam smrti gledao u lice. 
Resio Te tihi i božanski plam, 
pred kojim se pada nice. 


Bio je život otrova sjaj, 

blato i kal i jeziva tama. 

Iz Tvoje je ruke procvao maj, 
u srcu je nikla ciklama. 


Sablast je crna bila moj brod, 
bile su zime sive i kasne. 

Pred Tobom sve je stišalo hod, 
kao pred nekon vilom iz basne. 


Ti nisi bila utvara, san 

već Božji dar nakon mnoge tuge, 
Bila si dobar iza noći dan, 

nakon poniženja slavoluk duge. 


Dječak sam posto skroman i tih, 
stišao glas se ojađene lutnje 
Tebi sam napiso ponajljepši stih, 
prvi nakon duge šutnje: 


Jeronim Korner 

Crtice o sv. Tereziji M. Isusa 
XXXIX. Mako je Mela Svetica bila uzgajana ? 
1, O kršćanskom odgoju općenito. 


O uzgoju djece nikada se dosta ni govoriti ni pisati ne 
može. Znameniti su uspjesi uzgajanja po obitelj, po crkvu i'po 
državu. Prevažne su u tom. pogledu škole, osobito osnovne 
škole, kojima je prva zadaća uzgoj djece i gdje bi se svi pred- 
meti morali tako tumačiti. da se uzgaja. Nu budući uzgoj nije 
moguć bez duha vjerskoga, koji bi prema tomu morao proni- 
cati učitelje i knjige; to se pita: da li se može uzgojna zadaća 
polučiti u školama, gdje su učitelji i djeca raznih vjeroispovjesti ? 


dn 


MAI 
(iu KN 


I to možda vjeroispovjesti ne samo kršćanskih, nego i nekršćan- 
skih? Kako manjak nadoknaditi? Može mu se doskočiti barem 
donekle raznim sredstvima, od kojih je najvažniji kućni uzgoj. 
Škola nije nego pomoćnica kuće; gdje naime kuća zbog raznih 
poteškoća ne može dospjeti, tamo škola pruža ruku pomoćnicu. 
Nu, kako valja kod kuće uzgajati, i dosljedno kako bi morala 
škola uzgoj nastavljati, da barem donekle uzvišenu zadaću svo- 
ju ispuni, eto nekoliko uputa. 

Kadgod je dragi Bog svetu Elizabetu, ženu Ludovika gro- 
ia Turinskoga, usrećio jednim čedom, nije ona prema običaju 
spremala svečanosti i gozbe, nego je idući iza poroda prvi put 
u crkvu uzela i dijete sobom, položila ga uz voštanicu i mla- 

do janje na oltar, klekla i molila: ,O Gospodine Isuse, Tebi i 
miloj majci Tvojoj prikazujem ovo dijete svoje. Eto kao što si 
mi dijete dao, tako ga vraćam Tebi svevišnjem Gospodaru i 
preblagome Ocu našemu. Samo Te za jednu milost prosim, da 
izvoliš ovo suzama mojim nakvašeno dijete primiti u broj sluga 
i prijatelja tvojih i udijeliti mu sveti tvoj blagoslov.“ 

Svaki je čovjek već po naravi dijete Božije, jer je Njegov 
stvor. ,Ti si mi ga dao“ je molila sveta Elizabeta, te priznala 
Boga pravim ocem, od koga imade dijete sav život: tijelo uz 


“ sudjelovanje roditelja, a dušu neposredno od Boga; a budući 


tijelo bez duše nikakvog života nema, nego sav život od duše 
prima, to je jasno, da je nama sav život neposredno od Boga, 
da je dakle Bog pravi naš otac. Divno je ovu istinu izrazila 
junačka majka braće makabejske govoreći: ,Ne znam kako ste 
se u utrobi mojoj razvili; jer duše i života vam nijesam ja dala 
niti sam ja dijelove tjelesne sastavljala, nego Stvoritelj svijeta, 
koji je začetak čovjeka uredio“. (II. Makab. VII. 22—23) 


Još većim pravom moramo o krštenom djetetu kazati, da 
je dijete Božije. Na svetom krstu se naime u dušu ulije nov, 
vrhunaravni život milosti Božije uz ostale krijeposti, duša u 
bitnosti njezinoj i u moćima njezinim na nov stepen života se 
podigne. Milošću Božijom duša postane u nekom smislu dioni- 
com istoga života Božijega, jer se iz nova rodi iz Duha sve- 
toga, te može sasma istinito sv. Ivan kazati: ,Gle, koliku je 
nama ljubav Otac poklonio, da se djecom Božjom nazivamo i 
jesmo“. (I. Iv. III. 1) - 


Ove su dvije temeljne istine: prva u pogledu na svakog, 
druga u pogledu na krštenog čovjeka. Može li, smije li, uzgoj 
ove istine da mimoiđe ? Uzgajati valja dijete i sve njegove ra- 
zne moći, kao što je pred nama; treba dakle da se uzgojitelj 
obazire na sve odnošaje, u kojima je dijete. No, u kratko o- 
crtani odnošaji prama Bogu, to su temeljni odnošaji, moraju se 
dakle kod uzgoja u prvom redu uvažavati; ako se to ne zbu- 
de, uzgoj je manjkav i to pogledom na najvažniju, na najbit- - 
niju stranu života našega, života dječinjega. 

Čovjek je dakle prema ocrtanim odnošajima obvezan, da 
od prvog djetinstva svoga nebeskoga Oca štuje i sluša. ,Ako 
sam Otac, gdje je moja čast?“ zahtijeva on po ustima proroka 
Malakije (1, 6). Slijedi. 

CRTICA. 
Dvadesetgodišnji bolesnik 


Za toga još nismo čuli. Znamo samo za onoga iz Evan- 
đelja koji je proboravio na nosilima 38 godina. Da, ali ima i 
ovakovih!... Mora da je Križ Kristov bio silno težak, kad to- 
liki Šimuni“ trebaju danas da mu ga pomažu nositi... 

U selu M. već 20 godina loži trajno nauznak jedna oso- 
ba kojoj su donji udovi potpuno obamrli. Usahle su sve žile 
kojima je strujala životna krv Bolest je uništila čitavu mladost 
jednoga jadnoga bića i još i sad trajno uništava muževnost 
osobe koja je željna života. Ova osoba nosi na sebi jedan dio 


Kristove muke. Staviše, duboko siromaštvo iscrpilo je neumo-: 


ljivim gladom ovaj život i izliječenje onemogućilo zauvijek. 
Strašno je to i očajno. Covjek je stvoren da živi i da radi, a 
ovaj nesretnik je pravi mrtvac koji nije ukopan, lešina.s du- 


šom, voz bez lokomotive... i nije ni malo čudno kad u du- 
ševnoj depresiji čujemo sa njegovih usana bolni uzvig: ,Bože 
moj, zašto si me zapustio ?“ — Suhe ruke bespomoćno krstare 


po krevetu kao da domahuju Smrti da već jednom obavi svoj 
posao. A ona trajno zakašnjava i produljuje jadnikovu Kalvariju. 


Izgleda da je Bog okrenuo svoje lice od ovoga nesretni- 
ka, kad mu je nedavno zadao novi udarac oduzevši mu majku. 
Razapet na Križu svoga bola slušao je smrtni zov najmilijega 
bića — svoje majke. Slušao je kako zove u pomoć, a nije joj 
mogao pomoći, čuo je kako izdiše ona koja ga je rodila, a nije 
joj se mogao približiti, premda nije bio udaljen više od 6 ko- 
raka. | umrla je ona koja je bila majka paralitičnog jedinca. U 
jutro rano su je odnijeli iz kuće na vječni počinak, a on je 
uzdisao i bolno zurio u vrata kuda su mu iznijeli još posljed- 
nju utjehu i nadu. 

Veliki Bože, mi smo sićušni i nerazumni, a da bismo mo- 
gli shvatiti to otajstvo bola i trpljenja. Tvoj Križ jest i ostaće 
trajno tajna i misterij, vječna sfinga, nerazriješivi problem. 

* F * 

Nekoliko dana nakon majčine smrti posjetim ga... i tada 
u srcu osudih sve one zdrave kršćane koji: si tuže na život i 
življenje. Dok nam Bog uzdržava život, ništa nam ne smije 

bit teško! Nikad ne smijemo bolno zajauknuti pod težinom 
Križa, jer se moramo sjetiti da ima nesretnika većih od nas... 
a koji venu i sahnu sa svakodnevnom molitvom na ustima : 
»Hvala Ti Bože“! To je predanje u Njegove ruke, vjera u 
Njegovu moć, molba za Njegovu pomoć. 

Teško je umirati! Čovjek hoće da živi i onda kad je ra- 
spadnuti mrtvac. | onda kad nijedan gram mesa nije zdrav, kad . 


To je ono što naš pjesnik Kranjčević kaže: 
,I žile mu se koče 
I savija se zgrčenijeh šaka, 
A suha rebra uporno se boče: 
Ah zraka, zraka, zraka...“ 


= Ljudski put poštrapan je krvlju i prekriven “trnovitim bo- 
lom. Po njemu gaze svi koji su u rođu s Adamom, po njemu 
stupaju svi koji su pozvani na gozbu Velikoga Kralja. Davno 
je prošao Bog zemljom i posuo je trnjem po kojim kroči ljud- 
stvo. Svaki trn bio bi stoput oštriji, kad ne bi iza njega stu- 
pale miljarde onih što no siplju ružine latice... 

* * 
* 

Jedna mala Francuskinja je prikazivala svaki svoj bol za 
grešnike i žrtvovala svoj mladi život u samostanu za duše, 
jedno drugo biće snosi neiskazani teret sudbine:i prinosi ga 
pred lice Svemogućega uz tihi šapat: ,Hvala Ti Bože!“... 

I Bog to sigurno prima kao zadovoljštinu za prestupke 
svjeta. Kriste, Križ je Tvoj težak, Kalvarija predaleko, ali.... 
tko ne ustraje do konca nije Tebe dostojan... ZAKEJ. 

Nedjelja 
Otkuda svetkovanje nedjelje i šta ono znači? 


Prvi kršćani bijahu počeli svetkovati, poput Židova, subotu 
kao dan Gospodnji; nu pošto se je stvar ubrzo pokazala ne- 
podesnom i nepriličnom zbog više razloga — jedan od njih 
bijaše taj, što je preminuli Spasitelj dan subotnji proveo u gro- 
bu, pak nekako nije išlo, da se baš ovaj dan tuge i korote 
uzima kao svečani — preniješe Apostoli svetkovanje dana Go- 
.spodnjeg u prvi dan po suboti, tim većma, što je Krist upravo 
u taj dan slavodobitno iz mrtvih uskrsnuo. Hrvatska riječ“ ne- 
.djelja dolazi — kako se to na prvi mah vidi — od izraza ne- 
djelati, ne raditi; Crkva naime nedjeljom zabranjuje svojim 
vjernicima tjelesni rad. 

Svetkujući nedjelju, slavimo uspomenu dana stvaranja svi- 
jeta i prve subote: počinka Gospodnjeg. Hebrejska riječ ,sabat“, 
subota hoće reći odmor, počivanje. Nije se, istina, Bog umorio 
stvarajući svijet, pak mu nije ni trebalo počinka, nego je tim 
izrazom, biblijski pisac htio naznačiti dan, kada je Bog dokon- 
čao djelo stvaranja. Ovo svetkovanje sam je Bog naredio. 

U nedjelju svetkujemo također slavni spomen Gospodnjeg 
Uskrsnuća, kojim je završeno djelo otkupljenja i drugog stva- 
ranja po Kristu. Slavimo u nedjelju i spomen dolaska Duha 
Svetog. Nedjelja nas konačno sjeća onog budućeg, vječnog 
blagdana, kada ćemo svetkovati s Kristom na nebu. : 

Nedjelju Crkva pravom naziva danom Gospodnjim, buduć 
ovaj dan osobitim načinom posvećen Gospodu, životu s Gospo- 
dom i za Gospoda, i jer je uskrsnuli Krist, koji novo stvara, 
sadržaj njenog svetkovanja. Nedjelja je prvi dan sedmice ; taj 
dan zvahu pogani danom sunca, pak se tim izrazom služahu i 
kršćanski pisci, naročito u spisima namijenjenim obraćenju pogana. 
' Dan Gospodnji — piše sv. Augustin — nama je častan i 
svečan, jer je toga dana Spasitelj, poput izlazećeg sunca, ras- 
pršivši paklene tmine, zasjao u svijetlosti uskrsnuća. Toga radi 


zove se taj dan danom sunca, jer ga je rasvijetlio Krist, izla- 
zeće sunce pravde. 
U nedjelju dužni su kršćani dvoje: kaniti se tjelosnog ra- 
da i prisustvovati sv. Misi. O tome drugom zgodom opširnije. 
i K. St 

Tebi draga Terezijo... 


Tebi draga Terezijo 
Sada šaljem vruću molbu, 
Da se za me nevoljnicu 
Toplo moliš svome Bogu 


Ti znaš Rezo što me mući 
Baci pogled na me bijednu 
Od svih svojih ruža cvijetnih 
Meni pruži samo jednu. 


Ona će mi dosta biti 

Da me minu tuge jadi, 

I ostale poteškoće 

Što mi tište život mladi. 
Znam da zato nisam vrijedna 
Nit' bi to Ti smjela reći, 

AL ja poznam Tvoju ljubav 
Preko svega Ti ćeš preći. 


Nemoj gledat' grijehe moje 
Već se za me moli Bogu, 
Da ustrajno u životu 
Sve nevolje podn'jet mogu. 


4 


SV. Gemma Galgani 


Bratova i očeva smrt. 


Milka M. Žurić 


Svetičin brat Gino, anđeoski nježan i pobožan, prava dika 
i prilika Gemina, željaše da se posveti svećeničkom staležu, te 
stupi u sjemenište, gdje pokaza, u svakom pogledu, sjajan na- 
predak, ali ga u brzo spopade_ majčina bolest. Dopremiše ga 
kući i Gemma obasu milog pokojnika najbrižnijom njegom i 
pažnjom ; nije se skoro ni micala od patničkog mu kreveta. 
Gino preminu rujna mjeseca g. 1894. Gemma, shrvana od du- 
gog bdenja, napora i žalosti, razboli se i sama ; bolova tri mje- 
seca jedva izbjegavši smrti. Bilo joj je tada sedamnaest godina. 

God. 1896 oboli Gemma ponovno ; na nozi pojavi se gnjo- 
jan čir zadavajuć joj grozne boli, tako da se moraše podvrči 
kirurškoj operaciji, koju izdrža junačkom strpljivošću, odbivši 
narkozu. ' 

Malo zatim umre i Gemin otac. Izvjesni nesavjesni špe- 
kulanti bijahu ovog idealno plemenitog i poštenog čovjeka za- 
pleli u svoje mreže upropastivši mu čitavi već otprije oslabjeli 
imetak, tako da njegova siročad, nakon smrti mu, ostaše nasred 
puta bez igdje ičesa. — (Slijedi). K. St. 

MIR | 


.Dođi, Mire blagi, 

Svoj blagoslov donesi nam sveti! 
Kako čar tvoj dragi 

Krvlju mrače Rat i Bijes kleti! 


Ratu strašnu vrata 

Kad će čvrsta zatvoriti brava ? 
Bijes, žedan rata, 

Ljut rikati: poput gladna lava? — 


Kakav groznik bješe, 

Mač i koplje tko izmisli prvi! 
Još se i tad htješe 

Zli u bratskoj da kupaju krvi! 


Svo otada zloće 

I ratovi učestaše kruti; 

I tko s mirom hoće 

Da vijek živi, mora u boj ljuti!— 


O požudo zlata, 

Na što ljudska ne nagoniš srca! 
Kroz Ratova vrata 

Često 1 s tebe krvav oganj vrca! 


Ti si i sad kriva, 

Da brat bratu uskraćuje dane, 
Kao vatra živa 

Zla zadaje neprebolne rane!—- 


K nama žurno, dođi, Mire blagi! 


TEREZA. | 


Pax alma, veni. 
Tib. Eleg. L. 1. Eleg. X. 
Kad će s neba saći 
S'jeda Vjernost i vratiti slogu? 
Zavađenoj braći 
Izmiriti silnu vojsku mnogu? 


Golubice mira, 

Da deneseš maslinovu granu! 
Krvi i nemira 

Iscijeliš smrtonosnu ranu!— 
Kakvim diše čarom 

I mirisom čitav Božiji svijet, 
Kad se s bratskim žarom 

Grle puci kao s ev'jetom cvijet! 


Daj što prije dođi 


=> 


Među brsću pođi, | 
Od pšenice nosi klasak dragi!— i 


Sam na putu m'jesi; 

Tebe prati pratilica krasna, 

Sva se sja i kr'jesi 

Kao Zora i Danica jasna. 

Njoj se ime blista 

U pojasu zlatnog Oriona; 

Sva su slova čista 

Kao sunce. Što ne može Ona,..? 


Peroš don Ante 


rike 


Da BL. Nikola Tavilić bude proglašen svecem 
Na blagdan bl. Nikole Tavilića 14 studenoga bit će ravno 


godinu dana, kako su hrvatski biskupi na čelu s preuzv. g. 
drom Alojzijem Stepinoem, hrvatskim metropolitom, svečanim 
načinom u Rimu zamolili Sv. Oca Papu Pija XII, da kao na- 
gradu hrvatskom narodu za njegovu 1300- godišnju vjernost 
katoličkoj Crkvi proglasi Svecem bl. Nikolu Tavilića, hrvatskog 

jerusalemskog mučenika i apostola vjerskog jedinstva hrvatskog 
naroda. Sv. Otac Papa obećao je, da će to učiniti, ako to bu- 
de volja Božje Providnosti. 

Sveci se proglašuju uopće samo onda, ako Bog posebnim 
znakovima i milostima pokaže, da je to Njegova volja. To bi- 
va, ako se dogode čudesa po zagovoru: onoga, koji treba da 
bude proglašen Svecem, i ako se njegovo štovanje što većma 
raširi. 

Za bl. Nikolu Tavilića možemo reći, da se i jedno i dru- 
go ispunja. Njegovo štovanje se u posliednje tri godine tako 
raširilo, te je u tom vidljiva volja Božja, da taj sveti Hrvat - 
bude što većma čašćen i slavljen. Do prije 3 godine postojala 
su samo 2 oltara njemu u čast podignuta u Šibeniku, a nigdje 
drugdje ništa više. U posljednje 3 godine naprotiv postavljeni 
su oltari, slike i kipovi njegovi u 600 crkava po svim hrvatskim 
krajevima, svuda se mole njemu u čast molitve, svuda se sla- 
vi njegov blagdan, podižu se kapelice i gradi 5 crkava _niemu 
u čast. Dapače i u Americi, u Svetoj Zemlji i u drugim kraje- 
vima svijeta podižu se njemu u čast oltari, postavljaju slike po 
crkvama i vrše se pobožnosti. A i milosti po zagovoru bl. Ni- 
kole Tavilića dobivaju mnogi i mnogi, koji mu se molitvama 
utječu u svojim potrebama. Sa svih strana Hrvatske. pa dapa- 
če i iz Amerike stižu glasovi o takvim milostima. 


Sve to dokazuje, kako je opravdana nada, da će bl. Ni- 
kola Tavilić biti proglašen prvim hrvatskim Svecem. U Rimu 
se već mnogo na tom radi. Ali da do tog cilja doista dođemo, 
morama još mnogo svi mi Hrvati učiniti. Dosad su postavljene 
slike, kipovi i oltari bl. Nikole Tavilića u skoro polovici hrvat- 
skih crkava (ako računamo po župama). A treba da to bu- 
de u svim crkvama. Pa kad je prva polovica izvršena, zar da 
kod druge polovice zapnemo? Ne, nego ta druga polovica tre- 
ba još prije biti izvršena. Ako je za prvu polovicu crkava tre- 
balo 3 godine, onda drugu polovicu treba izvršiti za 3 mjeseca. 
Pa još i prije. Evo približava se mjesec studeni s blagdanom 
bl. Nikole Tavilića. To je usred Svete Hrvatske Godine. Pa 
zar nije najljepši spomen na tu Svetu Godinu hrvatskog 
naroda to, da u svakoj crkvi bude sad o blagdanu bl. Nikole 
Tavilića postavljena barem njegova slika, ako ne bi mogao biti 
kip ili oltar? Ta pred Sv. Ocem Papom su naši biskupi rekli, 
da proglašenje bl. Nikole Tavilića Svecem treba da bude kruna 

ove Svete Hrvatske Godine. Neka dakle slika tog svetog Hrva- 
ta bude spomen-kruna svakoj hrvatskoj crkvi u ovoj Svetoj 
Godini. (Takve se slike nabavljaju kod Hrvatskog odbora za 
Svetu Zemlju u Zagrebu, Trenkova ul. 1). 

Ako tako u svakoj crkvi bude barem slika tog hrvatskog 
Blaženika, pa ako se po svim crkvama budu molile molitve nje- 
mu u čast, i ako se budemo što češće utjecali u njegov za- 
govor, onda ćemo tim načinom izvršiti ono, što mi svi treba da 
učinimo, da bl. Nikola Tavilić bude što prije proglašen prvim 
našim narodnim Svecemi zaštitnikom za bolju budućnost hrvat- 
skog naroda. 


Proslavimo što svečanije blagdan bi. Nikole Tavilića ! 


Na dan 14. studenoga navršuje se 549 godina od muče- 
ničke smrti bl. Nikole Tavilića, koju je taj sveti Hrvat podnio 
u Jerusalemu. Dakle tim danom ulazimo u jubilarnu 550. godi- 
nu njegove svete smrti. Kako će baš u toj godini biti prove- 
dena u Rimu glavna rasprava (proces) za njegovo proglašenje 
Svecem, pozvao je hrvatski metropolita preuzv. g. dr Alojzije 
Stepinac posebnom okružnicom od 29. rujna 0. g. vjernike, da 
što ljepše proslave ovogodišnji blagdan bi. Nikole Tavilića 14. 
(ili u nedjelju 17.) studenoga. Posebno je želja preuzv. hrvat- 
skog metropolite, da se tom prilikom postavi slika ili kip bl. 
Nikole Tavilića u svakoj crkvi, gdje to još dosad nije učinje- 
no. U samoj zagrebačkoj nadbiskupiji već skoro tri četvrtine 
crkava ima sliku ili kip bl. Nikole Tavilića, pa je sva nada, da 
će to isto i u ostaloj četvrtini crkava sad za Blaženikov blag- 
dan biti. A slično je donekle i u ostalim hrvatskim biskupijama. 
Osim toga treba o tom blagdanu da budu svuda lijepe proslave 
tog hrvatskog Blaženika, za kojeg se radi, da bude proglašen 
prvim općim zaštitnikom cijelog hrvatskog naroda. On to svo- 
jim nebeskim zagovorom u nebu već i jest, pa pred Božjim 
prestoljem zaštićuje hrvatski narod u ove teške dane, a ako mu 
se budemo svi utjecali, a osobito ako ovogodišnji njegov 
blagdan s tom nakanom budemo svi što svečanije proslavili, 
njegova će nebeska zaštita do kraja sačuvati hrvatski narod 
od golemih ratnih strahota, pa da u miru dočekamo sretniju 
budućnost. 


—"-—— == 

Savremeno razmatranje 
Lihvar, otac socijalnoj bijedi. 


Korijen svakome zlu, jest po sv. Pavlu: lakomost. Kapi- 
talistička lakomost i proletarska lakomost, lakomost bogatih kao 
i siromašnih! Judina bolest, bolest gotovo svih nevjernika i 
otpadnika i onih, koji se spremaju, da to budu! Zlatno tele, 
bog većine! Blago čovjeku, koji ne ide za novcem! Tko je 
čist od svake lakomosti. On je svetac! Borbu protiv lakomosti 
ište kršćanstvo! Jedna od najsvetitih i najprečih danas dužno- 
sti! Svi reformni prijedlozi krparija su, ne bude li svladan ne- 
prijatelj ljudskoga roda, otac zala i socijalne bijede, lakomost 
onih gore i onih dolje! 

Djeca lakomosti — kradljivac, razbojnik, varalica, lihvar ! 
Od sve četvorice najgori je lihvar — kradljivac, varalica i raz- 
bojnik zajedno! Tko je lihvar, prvorođeni moderne lakomosti ? 
Lihvar je, koji izrabljuje nevolju bližnjega, koji u ugovorima 
zajma, prodaje, rada, kao jači slabijega pljačka. 

Tko je lihvar? Koji najsvetija dobra i riječi, Bog, duša, 
vlasništvo, pravednost, ljubav, čovječnost pokriva tvrdim nov- 
cem. Tko je lihvar? Redovito razbojnik s cilindrom i s ruka- 
vicama, koji svojom duhovnom i materijalnom premoći izrablju- 
je od lakomosti onoga, koji je u nevolji. 

Tko je lihvar? Najčešći i najokrutniji, najsramotniji i naj- 
opasniji zločinac protiv vlasništva. Tko je lihvar? Po sredo- 
vječnom i kršćanskome shvaćanju je neprijatelj ljudskome ro- 
du, nepoštenjak, kome se nijesu podjeljivali sakramenti i koji 
nije bio kršćanski pokopan. Lihvar je danas sistem i vlada 
proizvodnjom ! 

Gdje su lihvari ? Najprije kod posuđivanja. Plijene onoga, 
bio siromašan ili bogat, koji uprav treba novaca. U Starom 
zavjetu bio je zakon: Ne smiješ bratu svome ni novac ni plo- 
dove ni koju drugu stvar uzajmiti na dobit (5. Mojs. 23, 19.) 
Ako pozajmiš novac mome siromašnom narodu, koji je kod 
tebe, ne smiješ ga tlačiti kao krvopija ni lihvom gnjaviti (2, 


-Mojs. 22, 25). Tko tjera lihvu, zar da živi? Nipošto! Ne smije 


da živi! Budući, da je počinio sve te mrzosti, neka umre (Ez. 
18, 13). Za Novi zavjet naglasuje Krist usavršitelj zakona : 
Dajite u zajam ne nadajući se odatle ničemu, i bit će vam pla- 
ća velika (Luk. G, 35). ' 

Sveto Pismo dakle izrijekom uči, da se za zajam, t. j. za 
pozajmljeni predmet i za sam čin pozajmljivanja, ne smije ni- 
šta uzeti. 

Papa Benedikt XIV. veli bez okolišenja, da po svakom 
pravu, po Božjem i crkvenom pravu, po postojanoj, složnoj i 


odlučnoj nauci svih crkvenih sabora, Otaca i bogoslova nema. 


sumnje, da se za zajam ne smije ništa uzeti i da se svatko, 
tko bi to poricao, protivi ne samo Božjoj Objavi, nego i za- 
jedničkom uvjerenju čovječanstva i naravnog razuma. Crkveno 
zakonodavstvo u tom je pitanju ostalo uvijek jednako i nije se 
dalo zavesti nikakovim naoko razlozima. 


Što je crkva dopuštala kod pozajmljivanja novca, nije do- 


bit od samog zajma, već naknada štete zbog zajma. - 


Godine 1838. izjavio je Pijo VIII., da se mogu pokornici 
odriješiti, koji uzajmljujući novac traže zakonom dopuštene ka- 
mate, a da im se ne naloži, da te kamate povrate. No uvijek 
treba da su pripravni pokoriti se u toj stvari odlukama Crkve. 

Iz toga izlazi, da onaj, koji pozajmljuje može redovito 
tražiti i odštetu s obzirom na pogibao, kojoj se izlaže posuđu- 
jući novac. No to nije dobit od samog zajma, već tako zvani 
kamati, odštete. 


Sam pozajmljeni novac i danas je besplodan, jer je novac 


i jer je pozajmljen. Ne može se kravu uzajmiti i još je musti. 
Tko iznajmi vrt, ne može više u njemu trave kositi. 


Novac nije ni krava ni vrt. On je sredstvo izmjene i mjere 
vrijednosti. Pa zato posuđeni novac posjeduje i uživa onaj, koji 
ga je posudio. Nepoštovanje te unutrašnje biti novca i zajma 
jest lihva. Svaka dobit je lihva, kad se traži za samo pozaj- 
mljivanje a ne zbog pretrpljene štete i pogibli. 


Lihva je svaka dobit, koja nije primjerena. Lihva je svaka , 


dobit, koja se iznuđuje od lične ili gospodarske potrebe bliž- 
njega. Lihva je svaka dobit, kojom je nastala većina modernih 
bogatstava. 

Većina modernih velikih bogatstava lihvarsko je blago i 
zato otimačina i krađa. Otac im je nedopuštena dobit. 


Gdje su lihvari ? U trgovini, trgovci. Cijena nekoj stvari 
treba da je pravedna. Cijena nije čisto trgovačka stvar, već i 
stvar savjesti, stvar Glavne zapovijedi Božje i Sedme. 


bt 

Cijena treba da bude prema unutrašnjoj pravoj i izvanj- 
skoj vrijednosti stvari. Cijena se može i donekle mijenjati. Pre- 
ma tome, koliko se koja stvar nuđa i traži. Ona može da bude 
niža ili viša od osrednje prodajne vrijednosti. Ali čim se cijena 
umjetno zbog težnje za dobitkom diže, postaje javna pljačka, 
lihva. Monopoliziranje stvari, osnivanje takozvanih trustova, ku- 
povanje i skupljanje stvari potrebnih za život, da im se poslije 
udara cijena po volji, jest lihvarenje. 

Vrlo je sumnjiva stvar, što za vrijeme rata postaju toliki 
novi milijunari. Razumljivo je, da cijene rastu stvarima, koje 
su rijetke. Jasno je, da je vrstan trgovac mogao brže steći 
imovinu. Ali vapije u nebo izrabiti nevolju naroda, zemlje, u- 
opće čovječanstva zahtijevajući prekomjerne cijene. 

Većina novih milijunara_ ima razloga da ispita svoju sa- 
vjest. Na većini milijuna prilijepila se krv i suza siromašnoga 
opljačkanog naroda. Novi milijunari većinom su zločinci. Spa- 
daju u kaznionicu. Nije pravo, da se obogaćuje u vrijeme opće 
potrebe i skupoće. 

Gdje su lihvari ? Na trećem su mjestu lihvari plaćom. Naj- 
više se stvari proizvodi u modernom životu suradnjom kapitala 
i rada. Kapital treba rada. Bez toga nema zaslužbe. Iz toga 
izlazi, da se poslovni dobitak prema mjeri, u kojoj sudjeluje 
kod proizvodnje kapilal i rad, mora razmjerno podijeliti. 

Ako plaća nije ni u kakvoj vezi s dohotkom od posla, 
tad je pretjerani dobitak lihva. Pothvat, kod kojega su divi- 
dende velike a plaće malene, jest lihvarski pothvat. Obogaći- 
vanje od takovih dioničarskih društava je obogačivanje otima- 
činom. Upraviteljstvo spada u kaznionicu. Mi ne mislimo, da 
su svi poslodavci pljačkaši i da ih se mora objesiti. Ali prizna- 
jemo, da je lihva plaćom raširena gospodarska opačina i da 
zaslužuje da bude kažnjena najtežim kaznama. 

I u toj stvari spasava nas samo katekizam! Gospodarskim 
liberalizmom uzrokovani javni otpad od Sedme zapovijedi doveo 
je čovječanstvo na rub propasti. Liberalizam, gospodarska poli- 
tika razbojnika sa cilindrom i s rukavicama! Socijalizam odložio 
je cilindar i rukavice, znakove liberalnog gospodstva, alije za- 
držao njegovu narav. I socijalizam je u svojim posljednjim ci- 
ljevima socijalna politika otimačine. Mi smo srčani da kažemo 
istinu prema gore i prema dolje. Istina nada sve i prije svega. 

Mider-Strižić: Misli“. Str. 98 - 105. 

Sv. Terezija Malog Isusa siplje svoje nebeske ruže. | 


»Proći ću svoje nebo čineći dobra na zemlji“. 
Sv. Terezijaf Maloga Isusa. 


GLAD 


Zahvale svetoj Tereziji za primljene milosti. 


Zagreb. Pred više godina stigla mi mladu kćerku u da- 
lekom svijetu teška nesreća. Duboko dirnuta stavila sam svoje 
dijete pod zaštitu mile svetice i obećala, da ću dnevno moliti 
24 Slava Ocu, ako pomogne. Pomogla je upravo divno. Kćerka 
koja je naglom smrti supruga tek nekoliko dana iza vjenčanja 
ostala sirota udovica bez ikoga u tuđem svijetu, ponovno se 
okućila. Mila joj zaštitnica pomaže da u teškim materijalnim 
prilikama ipak sretno živi u svojoj obitelji. Zahvalna sam i 
ostati ću dovijeka zahvalna miloj svetici, koja tako čudesno iz- 
bavlja iz nevolje sve, koji je zazivlju. M. B. 


Podprag Obrovac. Evo me mila Svetice, da ti se iz dna 
srca zahvalim, na milostima, koje si mi većtoliko puta udjelila, 
u svim mojim nevoljama. 

Osobito lanjske godine, kad je moj mali Petar, od godine 
dana obolio teško, i doktor izjavio da mu nema pomoći, jer da 
mu je zadnji čas života. U toj teškoj nevolji sjetila sam se 
tebe velika svetice, i vruće te zazivala u pomoć. 

Moje su molbe bile brzo uslišane, tako da je moj sin na 


svačije začuđenje bio već sutra dan potpuno zdrav. 


Velika ti hvala mila Svetice, čuvaj i nadalje mene i moju 
obitelj od svake nevolje, a i mi će mo ti biti zahvalni. 
Maruna Marica 
Zaton. Za mnoge milosti zahvaljujem sv. Terezi i Gospi 
od Rozarija, a osobito što mi je povratita muža živa i zdrava 
iz opasnosti u kojoj se nalazio. Preporučam se Svetici Ruža 
da i dalje štiti moju obitelj. Stefi Bašić 
Koločep. Miloj Svetici ruža, zahvaljujem na davno udije- 
ljenoj milosti kao i na mnogim drugim primljenim milostima. 
Nalazeći se u velikoj nevolji čvrstim pouzdanjem obratih se 
sv. Tereziji i kroz kratko vrijeme bijah uslišana. Neka ti je 
hvala, mila Svetice. Nine Lapačina 
Gruda - Radovčići. Mila sv. Terezo. Evo me, da ti se 
javno zahvalim u tvome Glasniku. Ove godine na 17. VII. moji 
su ukućani vozili vino. Dok su oni u kući punili bačve, veliki 
teretni auto čekao je na putu. Djeca se okupila oko auta, bilo 
ih je dosta i svi se uvališe u karoseriju. Auto se odjednom 
počeo kretati, svi skočili van, samo moja kćerka Stane od 8 


- godina ostade u karoseriji. Auto se našlo bez šofera ode u 


pravcu nešto malo metara, a onda se strovali 5 m. pod put. 
Prisutni gledajući taj užasni prizor pomišljali su da je dijete 
već mrtvo, a auto uništeno. Ali gle Božje milosti! Dijete trči 
zdravo i nigdje ozlijeđeno. Također na autu nije niti staklo 
bilo oštećeno. Na mjestu skupilo se preko 100 duša svi uvje- 
reni da je bio prst Božji, jer se inače nije moglo tako sretno 
svršit. Zato ja i svi moji po nebrojeno puta zahvaljujemo  Bo- 
gu, Majci Božjoj i sv. Maloj Terezi, koju štujemo u našoj kući 
od prvoga dana njezinog proglašenja svetom. Ponovno ti kli- 


čem slava ti, slava, mila svetice, čuvaj i dalje mene i moju 
obitelj od svake nezgode. Zahvalna Pavuša Rilović ž. Antunova. 


Još zahvaljuju sv. Tereziji M. I. na primljenim milosti- 
ma : Split: Andrica Pavlov zahvaljuje sv. Tereziji, sv. Josipu, 
sv. Anti, Gospi od Zdravlja i Srcu Isusovu na mnogim primlje- 
nim milostima. Virovitica: Celeda Slavica zahvaljuje miloj Sve- 
tici na primljenoj milosti. Zapad : Mikuličić Franica zahvaljuje sv. 
Tereziji, Gospi od Karmela i Presv. Srcu Isusovu na milostima, 
a osobito na sretnom porođaju. Vrbnik: M. Z. zahvaljuje Svetici 
Ruža na sretno položenom ispitu. Split: Marinković A. zahva- 
ljuje od srca miloj Svetici što joj je kćerka bila oslobođena 
polaganja maturalnog ispita. Zvornik: Malić Valerija zahvaljuje 
Presv. Srcu Isusovu i Sv. Tereziji na dobivenim milostima. 

Prvi blaženik iz španjolskog građanskog rata. U najkra- 
će vrijeme počet će rasprava za proglašenje bivšeg barcelon- 
skog biskupa, Manuela Irurile y Almandos, kojeg su bezbožnici 
usmrtili iz mržnje na sv. vjeru kratko vrijeme prije nego što 

su Frankove čete oslobodile Barcelonu. 


Njemački episkopat španjolskim crkvama. — Prema vije- 
sti agencije ,Stefani“ u Barcelonu je doplovio španjolski brod 
,Albareda“ na putu iz Njemačke, s tovarom od 6 velikih san- 
duka, teških ukupno 20 tona. U tim sanducima su različiti vjer- 
ski predmeti, što ih njemački episkopat uz odobrenje vlade 
Reicha daruje španjolskim crkvama. Uskoro će preko Francu- 
ske biti dopremljena i daljnja dva sanduka od 8 tona. Tim po- 
vodom stiže u Madrid i nadbiskup Innsbrucka, koji će donijeti 
sa sobom poslanicu njemačkoga episkopata, te će uz njemačkog 
poklisara prisustvovati službenoj predaji ovih sanduka španjol- 
skim crkvenim vlastima. 


Smrt konvertita. U Lisboi umro je dr. Weiss de Oliviera, 
poznati katolički konvertit. Rodio se 1868. Studirao je medicinu, 
a kasnije se dao na politiku te pripadao krajnoj ljevici i fra- 
mazunima. No još kao mlad čovjek obratio se na katoličku 
vjeru te postao istaknuti javni radnik u katoličkom pokretu 
Portugala. U posljednjim god. života odlikovao se osobitom po- 
božnožću, u odanosti prema Crkvi i ljubavi prema domovini. 
Surađivao je u različitim katoličkim društvima. 


Sudbina francuskih katedrala. | ako je njemačka komanda 
kod prodiranja u Francusku dala svojim četama vrlo stroge 
upute, da ne bi bombama oštećivale crkve i druge historijske 
zgrade, ipak su mnoge pretrpjele veće štete. Dok su katedrale 
u Reimsu, Soissonsu, Chartreuxu, Orleansu i Amiensu ostale 
čitave, skoro je porušena katedrala u Rouenu, crkva Saint 
Jacques u Compićgnu i samostan sv. Kornelija. 


Milodari 


Za proširenje Glasnika sv. Terezije M. I. darovaše : 
Orebić: Mrgudić Tere Din. 10.—; Stoliv: Bergam F. Simo Din. 
20—; Dubrovnik: J. M. Din. 10—, A. B. Din. 10—, Burica Ma- 
rica Din. 10—; Brbora Katica Din. 100—; Gruž: Denđer Marija 
Din. 10—; Lapad: N. N. Din. 10—; Močići: Pendo Marija Din. 
20—; Mandaljena: Butrica Marija Gjurova Din. 15—; Majkovi: 
Milić Kate Din. 20—; Sali: Maras Petar Din, 5—; Bol: N. N. 
Din. 10—; Lisnić Nives Din. 4—; Vrana: Pelicarić Linka Din. 
5—; Ogulin: Plivelić Katica Din 5—; Virovitica: Čeleda Sla- 
vica Din. 100—; Biograd: Brzić Rosanda Din. 30—; Slavonski 
Brod: Hegediiš Paula Din. 20—, 


Za Biserje sv. Terezije M. 1. (za odgoj siromašnog sve- 
ćeničkog podmlatka) darovaše: Xo/očep: Lapačina Nina Din. 
30—; Slano: Župni ured (sakupljeno u crkvi) Din. 90—; Gruž: 
Kolumbić Anka Din. 10—; Močići: Pendo Jele Din. 10—; La- 
pad: N. N. Din. 10—; Slano: Milić Ane Din. 20—; Split: Ma- 
rinković Anka Din. 100—; Kaštel Stari: N. N. Din. 100—; Po- 
žega: Stolatik Roza Din. 10—; Kaštel Sućurac: Bratičević Je- 
lica Din. 20—. 


Za otkup i krštenje poganske djece darovaše po Din. 
100—: Podprag: Maruna Marica za Petra; Vrbanj: N. N. za 
Tereziju, 


Za potrebe misija darovaše : Visoko: Remeta Bosiljka Din. 
20—; Sibenik: M. Tereza Benediktinka Din. 50—. 


Da gori ulje pred oltarom sv. Terezije dubrovačkoj Ka- 


tedrali darovaše: Visoko, Remeta Bosiljka Din. 10, Sv. Fuska 
(Krk), Dragičević Dobrila 20, Zovas, Obitelj Filić 10. 


Književnost 


Uredništvo je primilo sa zahvalnošću. Sergije V. Štein : 
»Moj put k Bogu“. Pisac ove doista krasne knjižice, Rus, prije 
u svojoj domovini uvažen kulturni radnik i sveučilišni profesor, 
danas profesor na dominikanskoj bogosloviji u Dubrovniku, 
autor brojnih vrlo zanimljivih i poučnih rasprava i članaka na 
hrvatskom jeziku, jedan od najviđenijih predstavnika ruskih iz- 
bjeglica u Hrvatskoj, prikazuje svoje dugogodišnje traženje 
Božanske istine, koju je najposlije sretno našao na njenom pra- 
vom izvoru: sv. katoličkoj crkvi. 

Knjižica nam također pruža, doduše minijaturnu, no zato 
ipak vjernu i točnu sličicu visokih intelektualnih krugova neka- 
danje Rusije. Knjižica je ukrašena jako interesantnim ilustraci- 
jama. Pisano od čovjeka koji se razumije u pero, djelce se čita 
sa slašću i tko ga u ruke uzme naći će se prezadovoljan. 


Kalendar Gospine Krunice za godinu 1941. Sadržaj mu 
je zaista odličan, opseg znatno povećan, oprema ukusna, ilu- 
stracije mnogobrojne i krasne, obiluje brojnim i odličnim član- 
cima ne samo iz vjerskog, nego također iz raznih kulturnih i 
znanstvenih područja ; ispunjen je mnoštvom pjesama, pripovi- 
jesti, informacija, pouka te raznih poučnih i zabavnih priloga. 

Između njegovih uvaženih i vrsnih suradnika ima 15 što 
književnika što poznatih pisaca, te desetak naših ponajboljih 
pjesnika. Kalendar je ovaj puta počašćen suradnjom i dvojice 
visokih crkvenih dostojanstvenika ; preuzv. zagrebačkog nadbis- 
kupa hrvatskog metropolite dra Alojzija Stepinca, te sarajevskog 
nadbiskupa dra Ivana Ev. Šarića. 


Ovako dotjeranom i uvećanom Kalendaru Gospine Kru- 
nice ostaje cijena svejedno ista kao i dosada t. j. samo din. 10. 


»La Civilta Cattolica“, Ova ugledna rimska revija uvela je 
ovih dana osobite pogodnosti za nove pretplatke, i to pretplatu 
samo za jednu godinu uz cijenu od 50 Lira (sa troškovima 
Din. 120). Ova pretplata teče od dana isplate i prema tomu ne 
vrijedi za već izašle brojeve. Novac se šalje na povjerenika : 
Petar Sperac, Split, Katalinića prilaz 12. 


